Michel Roux

Michel Roux (født 19. april 1941 i Charolles i Saône-et-Loire i Frankrike, død 12. mars 2020 i Bray i Berkshire i Storbritannia) var en franskfødt kokk og restauranteier virksom i Storbritannia.

Liv og virke
 Bakgrunn
Roux ble født i departementet Saône-et-Loire, der familien bodde i et rom over bestefarens charcuterie (en delikatesseforretnings spesialisert på kjøttprodukter). Han flyttet til Paris med foreldrene etter den andre verdenskrig. Der etablerte de en delikatessebutikk.

Karriere
I en alder av 14 år begynte Roux som konditor. Senere fulgte han i sin eldre bror Alberts fotspor for å begynne som kokk. I 1967 åpnet brødrene sin første restaurant i London, Le Gavroche. Til åpningen kom celebriteter som Charlie Chaplin og Ava Gardner. Den påfølgende uken lot Chaplin seg kjøre tvers over byen slik at han skulle kunne innta sine måltider der. La Gavroche ble den første restauranten i Storbritannia som fikk én, to og deretter tre Michelin-stjerner. 

I 1972 åpnet brødrene restauranten Waterside Inn i Bray i Berkshire. 

Roux ble tildelt utmerkelsen Meilleur Ouvrier de France i 1976 og i 2002 ble brødrene utnevnt til offiserer av Order of the British Empire. De mottok også Award of Excellence fra The International Center i New York. I en undersøkelse i 2003 ble Michel og hans bror Albert kåret til de mest innflytelsesrike kokkene i Storbritannia. 

Roux døde i sitt hjem i Bray 12. mars 2020 etter lengre tids sykdom.

 Referanser 

 Eksterne lenker 


  'I love ze souffle, eet reminds me of ze boobs of ze woman', The Observer, søndag 11. juli 2004

Kategori:Franske kokker
Kategori:Honorære utnevnelser til Order of the British Empire
Kategori:Personer fra Paris
Kategori:Personer fra departementet Saône-et-Loire